Here is a page extracted from Wikipedia that may contain CSS, HTML, and a lot of unformatted text.

Title: L
Content: A L (ele) ye a docena letra de l'alfabeto aragonés y a novena consonant.

Historia 
Corresponde a la letra L de l'alfabeto latino u romano, y graficament a la letra lambda griega arcaica, que proviene d'a letra lámed fenicia. O suyo orichen ye un signo d'a escritura hieroglifica echipcia representau por un tigre: 'labo', cambiando cuan pasó a la escritura hieratica y demotica.

En aragonés
Representa en aragonés o fonema aproximant lateral alveolar sonoro /l/ en todas as suyas realizacions: lamín ([la'min]), lupia (['lupja]), levar ([le'βaɾ]), liviano ([li'βjano]), loza (['loθa]), filo (['filo]), cobalto ([ko'βalto]), felce (['felθe]), tola (['tola]), tozal ([to'θal]), estrel ([es'tɾel]), pola (['pola]), alzar ([al'θaɾ]), emplir ([em'pliɾ]), plaza (['plaθa]), clau ([klaw]), flama (['flama]), plorar ([plo'raɾ]), plano (['plano]), glan ([glan]).
   
A letra <l> s'emplega en posición inicial, d'as secuencias <bl>, <gl>, <cl>, <fl>, <pl> y <rl> y, ocasionalment, entre vocals, pa representar a realización fonetica palatalizada [ʎ] que apareixe en bellas variedaz de l'aragonés oriental: lana (['ʎana]), luna (['ʎuna]), luego (['ʎweɣo]), loza (['ʎoθa] u ['ʎosa]), flama (['fʎama]), blanco (['bʎaŋko]), cinglo (['θiŋgʎo] u ['siŋgʎo]), glarima ([gʎa'ɾima]), clau ([kʎaw]), parlar ([par'ʎa]), lulo (['ʎuʎo]), lolo (['ʎoʎo]). Manimenos, puet emplegar-se o digrafo <ll> si se deseya marcar ixa pronuncia diferencial u en a toponimia local: llana, lluna, lluego, lloza, fllama, bllanco, cingllo, gllarima, cllau, parllar, llullo, llollo; Llire, Esplluga, Cllarabida, Gorgs Bllancs, Angllós.

Referencias

Se veiga tamién 
 ll.
 l·l.

Vinclos externos 

Alfabeto aragonés
Alfabeto latino